Кушчубаев Саруубек Тынычбекович

Кушчубаев Саруубек Тынычбекович (2. 6. 1970-ж. туулган, Фрунзе шаары) - мамлекеттик жетекчи кызматкер.

 Мамлекеттик кызматтын 2-класстагы кеңешчиси (2003).
 Кыргыз улуттук университетинин география(1996) жана юридика факультеттерин бүтүргөн (2007).
 Эмгек жолун 1987-ж. Фрунзедеги кооперация техникумунда, Сокулук районундагы Шопоков шаарында «Торгмаш» заводунда (1988) жумушчу болуп баштаган.
 1988-90-жылдары Советтик Армиянын катарында кызмат өтөйт.
 Кийин Сокулук районундагы Панфилов орто мектебинде мугалим (199295), Сокулуктагы жер боюнча борбордо 1-категориядагы адис (1995-96), ошол эле жерде Жерге жайгаштыруу жана жер ресурстары башкармалыгында каттоо бөлүмүнүн башчысы (1996-98), Жер жана агрардык реформа борборунун директору (1998-2000), Жерди мамлекеттик каттоонун Чүй зоналдык борборунун Бишкек шаары боюнча директору (2000-02) болуп эмгектенген.
 2002-05-жылдары Чүй райондук мамлекеттик администрациясынын башчысынын орун басары, Ош облусунун Араван райондук мамлекеттик администрациясынын башчысынын 1-орун басары.
 2005-08-жылдары жеке ишкерлик менен алектенген.
 2008-09-жылдары Жайылрайондук агрардык реформа башкармалыгынын башчысы, 2010-жылдын башынан Москва райондук мамлекеттик администрация башчысынын 1-орун басары болуп иштеп келүүдө.
 Кыймылсыз мүлктү баалоо жана мамлекеттик сатып алуунун (госзакупка) сертификаттарын алган (2003).
 Кыргыз Республикасынын Ардак грамотасы менен сыйланган.
 Суусамыр элине кеңири белгилүү Кушчубаев Шейрендин небереси.
 Темиржан уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар